Škoda Auto Group dosiahla v náročnom roku 2022 solídne

hospodárske výsledky

**› Škoda Auto Group 1) zvýšila v roku 2022 tržby na viac ako 21 miliárd eur**

**› Prevádzkový zisk bol významne ovplyvnený finančnou záťažou v dôsledku vojny na Ukrajine a zastavením obchodných aktivít v Rusku**

**› Rentabilita tržieb dosiahla 3 %**

**› Automobilka i naďalej investuje do technológií budúcnosti: 5,6 miliárd eur do elektromobility a 700 miliónov do digitalizácie do roku 2027**

**› Výsledkom napomohlo zavedenie úsporného programu Next Level Efficiency+**

Bratislava, 17. marca 2023 – **Škoda Auto Group1) dodala v roku 2022 zákazníkom na celom svete 731 300 vozidiel a svoje tržby medziročne zvýšila o 18,5 % na 21 miliárd eur (2021: 17,7 mld. eur). Situácia na trhu zostala náročná kvôli pretrvávajúcemu nedostatku polovodičov, pokračujúcim problémom v dodávateľských reťazcoch a výraznému nárastu cien surovín. Vďaka účinným opatreniam sa automobilke podarilo vykázať kladný prevádzkový výsledok vo výške 628 miliónov eur (2021: 1,083 miliardy eur; -42 %), ktorý bol dosiahnutý napriek finančnej záťaži spôsobenej mimoriadnymi okolnosťami súvisiacimi so situáciou v Rusku. Negatívne dopady spojené s obchodnými aktivitami v Rusku boli odhadnuté na takmer 700 miliónov eur. Ukazovateľ rentability tržieb bez zohľadnenia mimoriadnych vplyvov mierne prekročil minuloročných 6,1 %, avšak po započítaní týchto dopadov klesol na 3,0 %. Aj napriek súčasným výzvam je automobilka naďalej finančne stabilná a pokračuje v plánovaných krokoch, hlavne v rozvoji internacionalizácie a výrazných investíciách do elektromobility a digitalizácie.**

Hospodárske výsledky spoločnosti za rok 2022 ovplyvnilo niekoľko vonkajších faktorov. Prudký nárast cien surovín, pokračujúci nedostatok polovodičov a finančná záťaž spojená s vojnou na Ukrajine vytvorili mimoriadne náročné trhové prostredie. Vďaka efektívnym opatreniam sa však celej skupine Škoda Auto1) podarilo nepriaznivé dopady účinne zmierniť.

Napriek tomu, že negatívny vplyv vojny na Ukrajine a mimoriadne náklady vyplývajúce zo situácie v Rusku boli odhadnuté na takmer 700 miliónov eur, väčšina kľúčových finančných ukazovateľov zostáva na solídnej úrovni.

Prevádzkový zisk dosiahol v uplynulom fiškálnom roku 628 miliónov eur a tržby oproti predchádzajúcemu roku výrazne vzrástli na 21 miliárd eur (+18,5 %). Rentabilita tržieb zostala kladná a dosiahla úroveň 3%, avšak klesla o 3,1 percentuálneho bodu, čo potvrdzuje finančnú náročnosť situácie. Spoločnosti sa podarilo zachovať stabilný čistý peňažný tok vo výške 489 miliónov eur (2021: 554 miliónov eur; -11,7 %).

**Klaus Zellmer, predseda predstavenstva spoločnosti Škoda Auto, hovorí:** „Počas pravdepodobne najnáročnejších trhových podmienok v novodobej histórii spoločnosti dosiahla Škoda Auto veľmi solídny finančný výsledok a znovu preukázala svoju mimoriadnu odolnosť. Zamestnanci prispeli k tomu, že tento náročný rok sme dokázali dobre zvládnuť. Veľká vďaka patrí všetkým 45 000 škodovákom za ich nasadenie, ale rovnako tak našim predajcom a partnerom po celom svete. Firmu sme spoločne podržali a zabezpečili sme, aby zákazníci dostali čo najviac automobilov. V roku 2022 sme dodali 731 300 vozidiel a prevádzkový zisk dosiahol solídnu výšku 628 miliónov eur. Za podporu a pretrvávajúci silný záujem o naše produkty ďakujem aj našim verným zákazníkom. Platí to hlavne pre rodinu vozidiel Enyaq iV, ktorej predaj sa v minulom roku zvýšil o 20 %. Okrem toho výrazne investujeme do budúcnosti našej spoločnosti a etablujeme sa na nových sľubne rastúcich trhoch ako je juhovýchodná Ázia a India. Prijímame komplexné opatrenia, aby sme zabezpečili, že Škoda Auto vyjde zo súčasnej náročnej situácie ešte silnejšia.“

Christian Schenk, člen predstavenstva spoločnosti Škoda Auto za oblasť Financií a IT, dodáva: „Medziročne sa nám podarilo navýšiť tržby takmer o 20 %, a to aj napriek pomerne nízkemu počtu dodaných vozidiel. Trh je v súčasnosti značne deformovaný a mimoriadne dopady v súvislosti so zastavením našich aktivít v Rusku negatívne ovplyvnili naše finančné ukazovatele vo výške takmer 700 miliónov eur. Všetkým ťažkostiam sme však účinne čelili hlavne úpravou cien, vhodným predajným mixom a posilnením obchodných aktivít v Indii. Optimalizovali sme aj fixné náklady na výrobu a administratívu a zároveň sme uvoľnili zdroje pre ďalšiu transformáciu a budúcu životaschopnosť spoločnosti. V rokoch 2022 až 2027 výrazne investujeme do elektrickej mobility a komplexne digitalizujeme naše vozidlá, čo sa dotkne napríklad užívateľského zážitku našich klientov, bezpečnostných funkcií a konektivity. Aby spoločnosť mohla od roku 2025 dosahovať dobré finančné výsledky a ambiciózny cieľ návratnosti vyše 8 %, tak sme už v minulom roku zaviedli úsporný program Next Level Efficiency+.“

**Zabezpečenie budúcnosti vďaka úsporným opatreniam a rozsiahlym investíciám**

Spoločnosť pokračuje v dôslednej realizácii úsporného programu Škoda Next Level Efficiency+. Do roku 2027 česká automobilka vyčlenila 5,6 miliárd eur na transformáciu smerom k elektrickej mobilite. V rovnakom období investuje ďalších 700 miliónov eur do digitalizácie a naďalej bude pokračovať v expanzii na nové trhy.

Najnovšia výročná správa je dostupná na adrese <http://reporting.skoda-auto.com> a na portáli Škoda Storyboard.

Škoda Auto Group1) – Kľúčové hospodárske ukazovatele za január až december 20222)

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | | | | | | | |  |  | | | | | | |  | 2022 | | | 2021 | | | | Zmena v % | | | | |  |
| Dodávky zákazníkom | | | | | | | |  | vozidiel | | | | | | |  | 731 300 | | | 878 200 | | | | -16,7 % | | | | |  |
| Dodávky zákazníkom, bez Číny | | | | | | | |  | vozidiel | | | | | | |  | 686 700 | | | 807 000 | | | | -14,9 % | | | | |  |
| Výroba3) | | | | | | | |  | vozidiel | | | | | | |  | 862 000 | | | 770 600 | | | | 11,9 % | | | | |  |
| Odbyt4) | | | | | | | |  | vozidiel | | | | | | |  | 862 600 | | | 783 800 | | | | 10,1 % | | | | |  |
| Tržby | | | | | | | |  | mil. eur | | | | | | |  | 21 026 | | | 17 743 | | | | 18,5 % | | | | |  |
| Prevádzkový výsledok | | | | | | | |  | mil. eur | | | | | | |  | 628 | | | 1 083 | | | | -42,0 % | | | | |  |
| Rentabilita tržieb (Return on Sales) | | | | | | | |  | % | | | | | | |  | 3,0 | | | 6,1 | | | |  | | | | |  |
| Hmotné investície | | | | | | | |  | mil. eur | | | | | | |  | 1 157 | | | 782 | | | | 48,0 % | | | | |  |
| Čistý finančný tok | | | | | | | |  | mil. eur | | | | | | |  | 489 | | | 554 | | | | -11,7 % | | | | |  |
|  | | | |  | | |  | | | | |  | |  | | | | | | |  | | | |  | | |  | |
|  |  |  |  | |  |  | | | |  |  | |  | |  | | |  |  | | |  |  | | |  |  | | |

1. Škoda Auto Group zahŕňa spoločnosti ŠKODA AUTO a.s., Škoda Auto Slovensko s.r.o., Škoda Auto Deutschland GmbH, Škoda Auto Volkswagen India Pvt. Ltd. a OOO Volkswagen Group Rus.
2. Percentuálne odchýlky sú vypočítané z nezaokrúhlených čísel.
3. Zahŕňa výrobu v skupine Škoda Auto, bez výroby v partnerských montážnych závodoch v Číne, na Slovensku, v Rusku a v Nemecku, ale vrátane ostatných koncernových značiek ako SEAT, VW a Audi; výroba vozidiel bez čiastočných/kompletných zostáv.
4. Zahŕňa odbyt skupiny Škoda Auto predajným spoločnostiam, vrátane ďalších koncernových značiek ako SEAT, VW, Audi, Porsche a Lamborghini; odbyt vozidiel bez čiastočných/kompletných zostáv.

**Pre ďalšie informácie, prosím, kontaktujte:**

**Zuzana Kubíková**, PR manager ŠKODA AUTO Slovensko s.r.o.

M: +421 904 701 339

[zuzana.kubikova2@skoda-auto.sk](mailto:zuzana.kubikova2@skoda-auto.sk)

|  |  |  |  |
| --- | --- | --- | --- |
| [Výsledek obrázku pro twitter facebook instagram logo](https://www.facebook.com/skoda.cz) | [/SkodaAutoSK](https://www.facebook.com/SkodaAutoSK) | [Výsledek obrázku pro twitter facebook instagram logo](https://www.instagram.com/skodacr/) | /[SkodaAutoSK](http://www.instagram.com/SkodaAutoSK) |

**Infografika a fotografie k téme:**

|  |  |
| --- | --- |
|  | **Infografika: Škoda Auto Group dosiahla v náročnom roku 2022 solídne hospodárske výsledky**  Škoda Auto Group1) dodala v roku 2022 zákazníkom na celom svete 731 300 vozidiel a medziročne zvýšila tržby o 18,5 % na 21 miliárd eur (2021: 17,7 mld. eur). Situácia na trhu zostala kvôli pretrvávajúcemu nedostatku polovodičov, pokračujúcim problémom v dodávateľských reťazcoch a podstatnému nárastu cien surovín náročná.  [Download](https://cdn.skoda-storyboard.com/2023/03/infografika-financne_vysledky_2022-SK_ef3565b4.jpg) **Zdroj: ŠKODA AUTO** |
| Picture 4 | **Škoda Auto Group dosiahla v náročnom roku 2022 solídne hospodárske výsledky**  Najnovšia výročná správa je dostupná na adrese <http://reporting.skoda-auto.com> a na portáli Škoda Storyboard.  **Zdroj: ŠKODA AUTO** |

**Škoda Auto**

› sa v novom desaťročí úspešne riadi stratégiou „NEXT LEVEL – ŠKODA STRATEGY 2030“;

› sa usiluje o to, aby sa do roku 2030 pomocou atraktívnych ponúk vo vstupných segmentoch a vďaka ďalším modelom s elektrickým pohonom zaradila medzi päť najpredávanejších značiek v Európe;

› smeruje na pozíciu najúspešnejšej európskej automobilky na dôležitých rastových trhoch ako je India a severná Afrika;

› v súčasnosti zákazníkom ponúka 12 modelových radov osobných automobilov: FABIA, RAPID, SCALA, OCTAVIA, SUPERB,

KAMIQ, KAROQ, KODIAQ, ENYAQ iV, ENYAQ COUPÉ iV, SLAVIA a KUSHAQ;

› v roku 2021 dodala zákazníkom po celom svete viac ako 870 000 vozidiel;

› je už 30 rokov súčasťou koncernu Volkswagen, jedného z globálne najúspešnejších výrobcov automobilov;

› v koncernovom zväzku samostatne vyvíja a vyrába okrem vozidiel aj komponenty ako motory a prevodovky;

› prevádzkuje tri výrobné závody v Českej republike, ale výrobné kapacity má aj v Číne, v Rusku, na Slovensku a v Indii, a to väčšinou prostredníctvom koncernových partnerstiev. Okrem toho aj na Ukrajine v spolupráci s lokálnym partnerom.

› celosvetovo zamestnáva 45 000 ľudí a je aktívna na viac ako 100 trhoch.